UudisedKultuurAKEesti uudisedSportVärsked raadiouudisedVälisuudisedMenurus.err.eeMajandusTeadusnews.err.eeArvamusReitingudIlmViipekeelsedTVETVETV2ETV+RaadioVikerraadioRaadio 2KlassikaraadioRaadio 4Raadio TallinnLasteleJupiterJupiterArhiiv
#000002
ERR-i kanalid tähistavad mahuka eriprogrammiga ringhäälingu 95. aastapäeva
#000003
18. detsembril möödub 95 aastat ringhäälingu algusest Eestis. Rahvusringhäälingu kanalid pühendavad pikale ajaloole mahuka eriprogrammi ja toovad kuulajate-vaatajate ette legendaarsed tegijad ning märgilised hetked viimasest 95 aastast.
#000004
Vikerraadio pühendab ringhäälingu 95. aastapäevale Enn Eesmaa autorisaate "Ringhääling 95. Olnud olevik", mille kaht esimest osa saab järele kuulata Vikerraadio kodulehel ja kolmas osa jõuab kuulajateni 18. detsembril kell 14.05. Kolmeosalises saatesarjas kõlavad meenutused Eesti raadio sünniloost, sõjapäevist, taasiseseisvumisest ja ka Eesti Televisiooni menukatest saadetest läbi aastate.
#000005
Aastapäeva puhul toob Vikerraadio läbi nädala kuulajateni ka Raadioteatri värske lühilugude sarja, mis pakub uudiseid sellest, mis juhtus Eesti ringhäälingu sündimise päeval, 18. detsembril 1926. Ühelt poolt lasevad need meeleolukad palad tõdeda, et aastakümnete möödudes on Eestimaal ikka samasuguseid probleeme, ent õnneks on nii mõndagi ka pöördumatult minevikku jäänud ja nüüd saame selle peale lausa naerda. Selle päeva Päewalehe artikleid, teateid ja kuulutusi loevad Peeter Tammearu ja Laura Kalle, sarja helirežissöör on Külli Tüli.
#000007
11. detsembri saates "Kajalood" vestles Kaja Kärneriga rohkem kui 40 aastat muusikaelu kroonikat ja muusikute portreesaateid teinud Eesti Televisiooni toimetaja ja saatejuht Eeva Potter. Ta meenutas, kuidas tehti muusikasaateid enne videokaamera-ajastut, kuidas on telerežii aastakümnetega arenenud ja mida praegu ETV-st vaatab.
#000008
Ringhäälingu sünnipäeval, 18. detsembril kannab "Kajalood" alapealkirja "Ma olin raadiolaps!" Kunagise Lasteraadio lapssaatejuhid nõustusid taas raadiomajja tulema ja rääkima, kuidas pool sajandit tagasi lastesaateid tehti. Kaja Kärneri saade on eetris igal laupäeval kell 12.05.
#000009
"Päevatee" saade vaatab ajas tagasi ja meenutab, kuidas tehti raadiot aastakümneid tagasi. 11. detsembril oli "Päevatee" külaline Mari Tuulik, kes töötas Eesti Raadios 35 aastat, 10 aastat RAMETO-s ja 25 aastat kuuldemängude toimetajana.
#000010
18. detsembril on "Päevatee" saates külas eluaegne helirežissöör ja helioperaator Virve Pulver, kes on töötanud Eesti Raadios kõikides toimetustes: laste- ja välissaadetes, põllumajandus- ja propagandasaadetes, uudiste- ja muusikasaadete toimetuses. Ülle Karu saade on eetris igal laupäeval kell 16.05.
#000011
"Eesti lugu" vestles 11. detsembril Olav Osoliniga ja teeb seda ka 18. detsembri jätkusaates. Kuldmikrofoni omanik aastast 2019 Olav Osolin meenutab saadetes oma tööaastaid Eesti Raadios, mis olid täis lõbusaid juhtumisi ja põnevaid kaasteelisi, meie ajakirjanduse- ja kultuuriloos olulisi tegijaid. Piret Kriivani saade on eetris igal laupäeval kell 13.05.
#000012
Klassikaraadio ringhäälingu 95. aastapäevale pühendatud programmis on eriline koht inimestel, kelle pühendumusel püsib praegune raadio. 13. detsembriga algaval nädalal teevad saateid diktorid 1980. ja 1990. aastatest. "Klassikahommikut" juhivad argipäevadel kell 7-9 unustamatud raadiohääled Helgi Ilo, Age Raa, Sirje Eesmaa, Härmo Saarm ja Urmas Liiv. Saatekava teadustab sel nädalal Margus Hunt.
#000013
Kultuurimagasinis "Delta" mängitakse argipäeviti kell 13 muusikat seekord eetrisse lausa otse stuudiost, nagu raadio algusaastatel. Muusikalisi vahepalu esitavad solistid ja ansamblid, intervjuude vahele kõlab laul, mandoliini- ja klaverimäng ehedalt ja kohapealt.
#000014
Raadio 2 pühendab ringhäälingu 95. sünnipäevale erisaate "Ma kuulsin seda esimest korda raadiost". Saatejuhid Kristo Rajasaare ja Margus Kamlat uurivad kuulajate ja tuntud inimeste käest nende eriliste hetkede kohta raadio seltsis. Saade jõuab kuulajateni laupäeval, 18. detsembril kell 10-14.
#000016
Juubelinädalal on kell 18.05 eetris muusikasaade "Нажми на PLAY", kus muusikat valivad raadioprogrammide peatoimetajad ja mitmed tuntud raadiohääled. Aastapäeval, 18. detsembril on pea terve raadiopäev kokku pandud arhiivipärlitest ja kuulda saab venekeelsete saadete toimetuse hääli läbi aastakümnete.
#000018
ETV toob 18. detsembril kell 21.35 vaatajateni erisaate "Raadiolainetel kroolides ja surfates. Esimene sajand." On teada, et esimest korda kuulati Eestimaal raadiot 1920. aastal ja esimene eestikeelne raadiosaade läks eetrisse 1924. aastal, regulaarse programmiga alustati 1925. aastal. Raadiosajandi väärikaks tähistamiseks kroolib Vahur Kersna läbi ajaloo, Erle Loonurm surfab aga ringhäälingu tänapäevastel lainetel.
#000019
Jupiter.err.ee pakub aastapäeva puhul avastamiseks väärtuslikku audiosarja esimestest ERR-i arhiivis säilinud salvestustest, mis pärinevad 1930. aastatest. Kuulajate ette tuuakse sellised haruldased salvestised nagu 1936. aastal tehtud intervjuu Kristjan Palusaluga Berliini olümpiamängudel, Felix Moori reportaaž Estonia teatrist aastal 1936, Felix Moori ja Hugo Lauri saade "Eesti tutvustaja" aastatest 1929-1931, Konstantin Pätsi kõne "Ikka ja alati tõsises hoos" aastast 1936, 1938. aasta raadiovõimlemine, esimene kuuldemäng "Kosjasõit" aastast 1941 jpm.
#000020
Margus Hunt: raadiol on perspektiivi
#000021
Kuldmikrofoni pälvis tänavu Hendrik Relve
#000023
Olav Osolin Kuldmikrofonist: kui keegi sind tänab, tuleb see viisakalt vastu võtta
#000024
Kuldmikrofoni pälvis tänavu Olav Osolin
#000025
Leslie Laasner: Eurovisioonil võid võita endale ka publiku, kellel puudub maitse
#000028
Galerii: ETV2 uus reisisaade "Mississippi hääled" kulgeb bluusirütmis
#000030
Asenduskodust poja leidnud Anzelika: ta küsis alguses iga päev, millal turvakodusse tagasi peab minema
#000032
Eesti Laulu finalist Elysa: inimesed vist väga ei taha, et ma tantsin
#000033
Submerged avaldas pärast 11-aastast pausi albumi ja muusikavideo
#000035
Uus võistlussaade otsib värskeid tantsutalente
#000036
Antti Kammiste: au minu lastele, kes on mulle andnud uue võimaluse
#000037
Eesti võistleb Eurovisiooni teises poolfinaalis
#000038
Toitumisterapeut vee joomisest: lähtuda tuleks janutundest, mitte etteantud kogusest
#000039
Eesti juurtega Kanada režissöör väntab vabaõhumuuseumis lühifilmi "Öö"
#000040
Eesti Laulu finaal toob lavale kodumaise muusika suurkujud
#000041
Eurovisioonifännid loodavad Liverpoolis näha Olliet
#000043
Galerii: "Rakett 69" osalised õpivad meeskonnatööd
#000045
Galerii: Minimal Windi debüütalbumi esitluskontsert
#000048
Galerii: "Eesti mängu" avasaates astuvad võistlustulle armastatud muusikud
#000050
HÕFF-i filmiklubil on lisaks žanrikino levitamisele ka hariduslik eesmärk
#000051
Sissi hindas Eesti Laulu konkurentide võistluslugusid: see aasta on nii palju head muusikat
#000054
Arhiivide üldinfoarhiiv.err.eeKoopiad ja kasutamineMuuseumKostüümilaenutusTehnilised teenusedHelistuudiodKultuuriteatedKutse andmine
#000057